แจกทุน
โดย...ทีมข่าวการเงินโพสต์ทูเดย์
15 มี.ค. 2559

โดย...ทีมข่าวการเงินโพสต์ทูเดย์
ธนาคารกสิกรไทยเป็นธนาคารที่โดดเด่นมากในเรื่องของการสร้างนักเรียนทุนแบงก์ ที่นอกจากจะเพิ่มคนเก่งให้กับแวดวงเศรษฐกิจการเงินแล้ว ยังสร้างบุคลากรที่มีคุณภาพของประเทศอีกด้วย
คุณบัญชา ล่ำซำ อดีตประธานกรรมการธนาคาร ซึ่งเป็นบิดาของคุณปั้น-บัณฑูร ล่ำซำ เป็นผู้ก่อตั้งทุนขึ้นมา นักเรียนทุนกสิกรไทยที่โด่งดัง ก็อาทิ บุญทักษ์ หวังเจริญ ธีรนันท์ ศรีหงส์ ปรีดี ดาวฉาย วิวรรณ ธาราหิรัญโชติ ขัตติยา อินทรวิชัย และอีกมากมายก่ายกอง
ปีนี้แบงก์ก็ประกาศให้ทุนการศึกษาระดับปริญญาโท ประจำปี 2559 ทั้งสถาบันในประเทศและต่างประเทศ จำนวนรวม 11 ทุน ในหลักสูตรบริหารธุรกิจ การเงิน วิศวกรรมการเงิน บริหารความเสี่ยง ธุรกิจระหว่างประเทศ กฎหมาย ทรัพยากรมนุษย์ และการตลาด เปิดรับสมัครตั้งแต่วันนี้ถึง 31 มี.ค.
เรียนเก่ง เจ๋งจริง เชิญครับ